CELEX: 32005R1567
Language: sl
Date: 2005-09-20 00:00:00
Title: Uredba Sveta (ES) št. 1567/2005 z dne 20. septembra 2005 o spremembi Uredbe (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

28.9.2005   
            
            
               SL
            
            
               Uradni list Evropske unije
            
            
               L 252/1
            
         
      UREDBA SVETA (ES) št. 1567/2005
   z dne 20. septembra 2005
   o spremembi Uredbe (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:
   
               (1)
            
            
               Člen 11(6)(a) Uredbe (EGS) št. 2092/91 (1) določa, da lahko do 31. decembra 2005 pristojni organi držav članic izdajo dovoljenje za trženje proizvodov, uvoženih iz tretjih držav, ki niso na seznamu iz odstavka 1(a) tega člena.
            
         
               (2)
            
            
               Komisija je v svojem sporočilu Evropskemu parlamentu in Svetu z dne 10. junija 2004 o Evropskem akcijskem načrtu za ekološko hrano in kmetijstvo napovedala, da bo predlagala spremembo Uredbe (EGS) št. 2092/91, in sicer nadomestitev trenutnih nacionalnih odstopanj za uvoz z novim stalnim sistemom, ki bo uporabljal ocene tehnične ustreznosti, izvedene s strani organov, ki jih bo v ta namen imenovala Komisija.
            
         
               (3)
            
            
               Za oblikovanje in vzpostavitev tega novega stalnega sistema bo potreben določen čas.
            
         
               (4)
            
            
               Medtem pa se trgovine z ekološkimi proizvodi ne bi smelo po nepotrebnem ovirati, zato je treba obstoječe prehodne ukrepe podaljšati za eno leto.
            
         
               (5)
            
            
               Uredbo (EGS) št. 2092/91 je zato treba ustrezno spremeniti –
            
         SPREJEL NASLEDNJO UREDBO:
   Člen 1
   V členu 11(6)(a) Uredbe (EGS) št. 2092/91 se datum „31. december 2005“ nadomesti z datumom „31. december 2006“.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. septembra 2005
      
         
            Za Svet
         
         
            Predsednica
         
         M. BECKETT
         
      
   
   
      (1)  UL L 198, 22.7.1991, str. 1. Uredba, kakor je bila nazadnje spremenjena z Uredbo Komisije (ES) št. 1336/2005 (UL L 211, 13.8.2005, str. 11).